- ՀՀԿ-ն և´ համապետական, և´ համայնքային ընտրություններում հաղթել է. այսինքն` այն դե ֆակտո և դե յուրե իշխանություն է: Կարծում եմ` պետդեպարտամենտի հայտարարությունը դրական էր, ասվում է` ընդունելով ընտրությունների արդյունքները, տեղ գտած խախտումները էականորեն չեն ազդում արդյունքների վրա: Կարծում եմ` սա գնահատական է, որ պետք է առանձնացնել, որ երբևէ նման դրական ֆոնի տակ որևէ ընտրության ժամանակ այսպիսի դրական գնահատական չի տվել: Այնուամենայնիվ, ինձ համար կարևոր է նախ և առաջ մեր ժողովրդի գնահատականը: Այն, որ մեր գործընկերները փորձում են ներկայացնել, թե քաղաքական ճգնաժամ է, դա ընդամենն իրենց շարքերում որոշ համակիրների, կուսակցականների տրամադրությունների մասին է: Դա իրենց ցանկությունն է, որ լինի քաղաքական ճգնաժամ, որպեսզի կորցրածը վերականգնեն: Իսկ կորցրածը ինն ամիս առաջ ԱԺ-ի ընտրություններում հավաքած ընդամենը 5 տոկոսն էր, ընդ որում` մեկ այլ կուսակցության հետ միասին: